Document ID: /roh_data/filtered/Billingualer_Corpus_interleaved-de-rm.jsonl.gz/1154

This is a text translated from German to Rumantsch Grischun.
Kommission befürwortet Beitritt Graubündens zur Ostschweizer BVG- und Stiftungsaufsicht

Die grossrätliche Vorberatungskommission hat die Botschaft der Regierung betreffend den Beitritt des Kantons Graubünden zur Ostschweizer BVG- und Stiftungsaufsicht vorberaten. An der Kommissionssitzung, die vom Präsidenten Peter Wettstein geleitet wurde, hat auch Regierungsrätin Eveline Widmer-Schlumpf teilgenommen.

Wie es in der Botschaft der Regierung heisst, sind die Anforderungen an die Aufsicht über die Einrichtungen der beruflichen Vorsoge in den letzten Jahren sowohl in qualitativer als auch in quantitativer Hinsicht - Höhe der beaufsichtigten Vermögen - ganz erheblich gestiegen. Sowohl die Probleme als auch die gesetzlichen Regelungen sind erheblich komplexer geworden. Vor diesem Hintergrund hatte der Bundesrat eine Expertenkommission "Optimierung der Aufsicht in der beruflichen Vorsorge" eingesetzt. In ihrem Bericht plädierte die Kommission für eine dezentrale Lösung mit rechtlich, finanziell und administrativ selbständigen regionalen Aufsichtsbehörden. Dazu sollen sich die Kantone auf der Basis von Konkordaten beziehungsweise Interkantonalen Vereinbarungen zu Aufsichtsregionen zusammenschliessen.

Gestützt auf die Arbeiten einer gemeinsamen Projektgruppe legen die Regierungen der Kantone Glarus, Appenzell Ausserrhoden, Appenzell Innerrhoden, St. Gallen, Graubünden und Thurgau den Entwurf einer Interkantonalen Vereinbarung vor, mit der die Aufsicht über die Vorsorgeeinrichtungen einer von den Vereinbarungskantonen gemeinsam getragenen öffentlich-rechtlichen Anstalt mit Sitz in St. Gallen übertragen werden soll. Von der Möglichkeit zusätzlich auch die Aufsicht über die klassischen Stiftungen der Ostschweizer BVG- und Stiftungsaufsicht zu übertragen macht der Kanton Graubünden, im Gegensatz zu den Kantonen St. Gallen und Thurgau, allenfalls noch Glarus, wegen des stiftungsfreundlichen Klimas und wegen der hohen Anzahl, vorläufig keinen Gebrauch.

Zusammen mit der Regierung ist auch die Vorberatungskommission überzeugt, dass sich mit einer Konzipierung eines regionalen Kompetenzzentrums das hochspezialisierte betriebswirtschaftliche, juristische und vorsorgespezifische Fachwissen optimal bündeln lässt und dass dadurch den wachsenden Anforderungen an die Aufsichtstätigkeit Rechnung getragen werden kann. So erwartet auch die Vorberatungskommission eine Steigerung der Professionalität und der fachlichen Qualität der Aufsicht und damit nicht zuletzt auch ein geringeres Haftungsrisiko.

In den Ostschweizer Kantonen Glarus, Schaffhausen, Appenzell Innerrhoden, Appenzell Ausserrhoden, St. Gallen, Graubünden und Thurgau werden (Stichtag: 31. Dezember 2004) immerhin 890 Vorsorgeeinrichtungen mit 33.142 Milliarden Franken Vermögen beaufsichtigt. Im Kanton Graubünden waren es per 31. Dezember 2004 110 Einrichtungen der beruflichen Vorsorge mit einem Gesamtvermögen von 3.3 Milliarden Franken sowie 300 klassische Stiftungen mit einem Volumen von einer Milliarde Franken. Die Aufnahme der Geschäftstätigkeit der Ostschweizer BVG- und Stiftungsaufsicht ist per 1. Januar 2008 geplant.

Nachdem die Prüfung von Alternativen keine besseren Lösungen aufgezeigt hat, stellt sich die Vorberatungskommission einstimmig hinter die Vorlage der Regierung und verabschiedet dieses Geschäft zuhanden der Augustsession 2006 des Grossen Rates.

Gremium: Vorberatungskommission Beitritt des Kantons Graubünden zur Ostschweizer BVG- und Stiftungsaufsicht

Quelle: dt Vorberatungskommission Beitritt des Kantons Graubünden zur Ostschweizer BVG- und Stiftungsaufsicht

Data: 05.07.2006

La cumissiun approvescha la participaziun dal Grischun a la surveglianza da la LPP e da las fundaziuns da la Svizra orientala

La cumissiun predeliberanta dal cussegl grond ha tractà la missiva da la regenza concernent la participaziun dal chantun Grischun a la surveglianza da la LPP e da las fundaziuns da la Svizra orientala. A la sesida da la cumissiun - ch'è vegnida manada dal president Peter Wettstein - è er sa participada la cussegliera guvernativa Eveline Widmer-Schlumpf.

Sco ch'ins sa leger en la missiva da la regenza èn creschidas considerablamain ils ultims onns las pretensiuns visavi la surveglianza da las instituziuns da la prevenziun professiunala, e quai tant areguard la qualitad sco er areguard la quantitad (autezza da las facultads survegliadas). Tant ils problems sco er las regulaziuns legalas èn vegnids bler pli cumplexs. En quest senn aveva il cussegl federal installà ina cumissiun d'expertas e d'experts per "optimar la surveglianza en la prevenziun professiunala". En ses rapport ha la cumissiun pledà per ina soluziun decentrala cun autoritads regiunalas da surveglianza ch'èn legalmain, finanzialmain ed administrativamain independentas. Latiers duain ils chantuns s'unir a regiuns da surveglianza sin basa da concordats respectivamain da cunvegnas interchantunalas.

Sa basond sin las lavurs d'ina gruppa da project communabla preschentan las regenzas dals chantuns Glaruna, Appenzell dador, Appenzell dadens, Son Gagl, Grischun e Turgovia il sboz d'ina cunvegna interchantunala, en il qual la surveglianza da las instituziuns da prevenziun duai vegnir confidada ad in institut da dretg public che vegn purtà communablamain dals chantuns da cunvegna e che ha sia sedia a Son Gagl. Da la pussaivladad da confidar supplementarmain er la surveglianza davart las fundaziuns classicas a la surveglianza da la LPP e da las fundaziuns da la Svizra orientala na fa il chantun Grischun - cuntrari als chantuns Son Gagl e Turgovia e forsa anc Glaruna - ad interim anc betg diever pervi dal bun clima per fundaziuns e pervi dal grond dumber.

La cumissiun predeliberanta e la regenza èn persvadidas ch'ins po - cun concepir in center regiunal da cumpetenza - concentrar optimalmain las enconuschientschas professiunalas fermamain spezialisadas da l'economia da manaschi, da la giurisdicziun e da la prevenziun e ch'ins po tegnair quint qua tras da las pretensiuns che s'augmentan tar l'activitad da surveglianza. Uschia spetga er la cumissiun predeliberanta che la professiunalitad e la qualitad professiunala da la surveglianza vegnia augmentada e che betg l'ultim la ristga da responsabladad saja qua tras pli pitschna.

En ils chantuns da la Svizra orientala Glaruna, Schaffusa, Appenzell dadens, Appenzell dador, Son Gagl, Grischun e Turgovia vegnan (di da referenza: 31 da december 2004) la fin finala survegliadas 890 instituziuns da prevenziun cun ina facultad da 33.142 milliardas francs. Il chantun Grischun aveva ils 31 da december 2004 110 instituziuns da la prevenziun professiunala cun ina facultad totala da 3.3 milliardas francs sco er 300 fundaziuns classicas cun in volumen d'ina milliarda francs. Il cumenzament da l'activitad commerziala da la surveglianza da la LPP e da las fundaziuns da la Svizra orientala è planisà per il 1. da schaner 2008.

Suenter che l'examinaziun d'alternativas na ha betg demussà meglras soluziuns, va la cumissiun predeliberanta unanimamain d'accord cun il project da la regenza e deliberescha questa fatschenta per mauns da la sessiun d'avust 2006 dal cussegl grond.

Gremi: cumissiun predeliberanta davart la participaziun dal chantun Grischun a la surveglianza da la LPP e da las fundaziuns da la Svizra orientala

Funtauna: rg cumissiun predeliberanta davart la participaziun dal chantun Grischun a la surveglianza da la LPP e da las fundaziuns da la Svizra orientala

Data: 05.07.2006